**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА,**

**ОБЛ. ГАБРОВО, ВЗЕТИ НА ЗАСЕДАНИЕ НА 19.12.2019 Г., ПРОТОКОЛ № 2**

 **ПО ТОЧКА ТРЕТА**

**Предложение относно актуализиране бюджета на ДГ „Калина“ гр. Трявна в частта издръжка на „Детска кухня“ и промяна бюджета на ДГ „Осми март“ гр. Плачковци.**

**Вносител: Кметът на общината**

**Р Е Ш Е Н И Е № 5**

На основание чл.21, ал.1, т.6 от ЗМСМА, Общински съвет – Трявна

**Р Е Ш И:**

1. Извършва промяна по бюджетите на ДГ „Осми март“ гр. Плачковци, ДГ „Калина“ гр. Трявна и Общината в разходната част, както следва:

1.1. Намалява планираната сума по разходната част на бюджета на ДГ „Осми март“ гр. Плачковци в дейност 311 „Детски градини“ /дофинансиране/ със сумата от 2936 лева.

1.2. Намалява планираната сума по разходната част на бюджета на Община Трявна в дейност 622 „Озеленяване“ и разходен параграф 0500 „Задължителни осигурителни вноски от работодател“ със сумата от 164 лева.

1.2. Увеличава планираната сума по разходната част на бюджета на ДГ „Калина“ гр. Трявна в дейност 431 „Детски ясли, детски кухни и яслени групи в детската градина“ /местни дейности/ със сумата от 3100 лева.

2. Разчетените средства са с целево предназначение и следва да бъдат използвани за текущи разходи за издръжка на съответната дейност до края на бюджетната година.

3. Възлага на Кмета на Община Трявна и Директорите на детските градини да извършат необходимите промени, считано от датата на взетото решение.

 Прието с поименно гласуване със 17 гласа „за“, 0 „против“, 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ инж. СТЕФАН ПЕТРОВ /**